section_heading: Peti nastavak: Unite or Die
paragraph_text: Peti nastavak započinje s Johnom Adamsom koji predsjeda Senatom i vodi debatu oko toga kako će se službeno oslovljavati novi Predsjednik. Adams je poprilično frustriran svojom ulogom: njegova mišljenja se ignoriraju i on sam ne posjeduje vlastitu moć osim u slučaju izjednačenih glasova kada može dati svoj odlučujući. Također je isključen iz bliskog kruga suradnika Georgea Washingtona, a njegovi odnosi s Thomasom Jeffersonom i Alexanderom Hamiltonom su dodatno zahladjeli. Čak ga i sam Predsjednik Washington u jednom trenutku ukori zbog njegovih nastojanja da "rojalizira" ured Predsjednika. Ipak, glavni element priče u petom nastavku je borba kako bi se donio Sporazum o prijateljstvu, trgovini i nautici s Britanijom koji sam Adams mora ratificirati pred Senatom koji se nikako ne može složiti oko istoga (premda, povijesno gledano, njegov glas nije bio potreban). Nastavak završava njegovom inauguracijom kao drugog Predsjednika SAD-a.